Към 1941 г. САЩ вече взема все повече участие във войната, въпреки формалната си неутралност. През април 1941 г. президентът Рузвелт разширява Пан-американската зона за сигурност на изток до Исландия. Британските сили окупират Исландия, когато Дания попада в немски ръце през 1940 г. САЩ са склонени да предоставят сили, за да подпомогнат британската войска на острова. Американски военни кораби започват да придружават съюзнически конвои от западните части на Атлантика до Исландия и вече са участвали в няколко схватки с немски подводници. Средноокеански ескортни сили от британски, канадски и американски разрушители и корвети са организирани след обявяването на война от страна на САЩ.